text: Ransagning afslørede kun et enkelt våben
  09 august 2011 kl. 15.10
  Dagens ransagning af de to rockerborge i Esbjerg afslørede kun et slagvåben.
  Syd- og Sønderjyllands Politi har nu afsluttet de to ransagninger af Bandidos og Hells Angels-klubhuse i Esbjerg.
  Ransagningerne blev foretaget som følge af konflikterne mellem de to grupper, der fornyligt var i gadekampe i Esbjerg.
  Ved ransagningen i Hells Angels klubhus blev der fundet et enkelt slagvåben.
  - Det er af stor betydning at få vendt hver en sten i disse sager. Derfor har ransagningerne været nødvendige, siger vicepolitiinspektør Bent Thuesen fra Syd- og Sønderjyllands Politi.
  